a 6ο 
ARISTOTELIS 
incipiebant, ibi vero pisciculi cum ipsis aquae ini¬ 
tiis exoriri, qui genus essent eorum mugilum, quod 
e coitu nasci solet, pusillarum maenularum magni¬ 
tudine, sine ouo, sine semine. In Asiae quoque 
fluuiis, qui in mare exitum non habent, pisciculi 
pusilli nascuntur, quemadmodum et illi, similes 
vero minimorum pisciculorum (hepseti) intestinis. 
Quidam falso sic omnes mugiles aiunt prouenire: 
eo namque in genere gerentes oua feminae et mares 
cum semine genitali videntur. Sed certum genus 
duntaxat id est, quod e limo et arena procreatur. 
Cum igitur quaedam neque ex ouis neque ex coitu 
sed sponte oriri bis argumentis manifestum est, 
tum vero quae neque ouum neque animal pariunt, 
omnia vel e limo vel ex arena, atque etiam ex flui¬ 
tante re quapiam putrefacta eucnire solent; quem¬ 
admodum ex sabulone ea, quam in genere apuae 
spumam vocant. Est enim eiusmodi apua, vt ne¬ 
que grandescat, neque habilis sit ad generandam, 
neque diu queat durare. Sed priore turba abolita, 
altera succrescit. Quo fit, vt, praeterquam paruo 
tempore quodam, semper proueniat. Durat enim 
ab initio Arcturi autumnalis ad ver vsque. Eam 
vero e terra prodire interdum hoc argumento ob- 
seruarunt piscatores, quod frigidis temporibus non 
capiatur, sed tepore quem de terra emergens captet 
